
Domnului deputat Mihai Nicolae Tănăsescu 
Preşedintele Comisiei pentru buget, finanţe şi bănci
AVIZ

asupra propunerii legislative pentru modificarea şi completarea 

Legii nr.571/2003 privind Codul fiscal
În conformitate cu prevederile art.95 din Regulamentul Camerei Deputaţilor republicat, Biroul permanent a trimis spre dezbatere şi avizare Comisiei pentru tehnologia informaţiei şi comunicaţiilor propunerea legislativă pentru modificarea şi completarea Legii nr.571/2003 privind Codul fiscal, P.L. X-569/26.06.2006.
Propunerea legislativă are ca scop modificarea şi completarea Legii nr.571/2001 privind Codul fiscal în sensul încurajării utilizării Internetului în locuinţe, pentru formare şi documentare profesională.
Potrivit prevederilor art.61 din Regulamentul Camerei Deputaţilor, membrii Comisiei pentru tehnologia informaţiei şi comunicaţiilor au examinat proiectul de lege mai sus menţionat în şedinţa din 6 septembrie 2006. Ţinând cont de avizul favorabil al Consiliului Legislativ nr.327/06.03.2006, în urma dezbaterilor, membrii comisiei au hotărât, cu majoritate de voturi a membrilor prezenţi, avizarea favorabilă a proiectului de lege.
VICEPREŞEDINTE,


           
Cristian  Valeriu  Buzea

